Landskapet rundt deres nye hjem er kjent for klippeformasjonene omkring Étretat. Naturen der fascinerte ham sterkt. Da Guy var blitt tretten sendte moren de to guttene på skole i Rouen, slik at de kunne få en solid klassisk utdannelse. Allerede da var Guy de Maupassant i mot religion – derimot likte han poesi og teater – og han gjorde opprør mot skolens kristne verdisyn, regler og rigide disiplin. Året før han skulle ta fatt på avgangsåret ble han utvist fra skolen i Rouen.